Net daardie ekstra bemoediging wat jy nodig het vir elke dag.
Jesus se woorde vir mans se 366 kort en kragtige boodskappe deur dié bekende radiopersoonlikheid en skrywer is die ideale dagboek vir mans. Elke dagstuk begin met ’n teksvers wat Jesus se woorde bevat, waarna mans Jesus se woorde vanuit ’n nuwe perspektief kan beskou deur dit saam met Riekert te bestudeer. Temas soos reg en verkeerd, Jesus se gesindheid en vertroosting word bespreek.
Elke dagstuk in Jesus se woorde vir mans is in bruin gedruk en word afgerond met ’n gebed vir die dag óf praktiese toepassing om Jesus se woorde te gaan lééf!
Ook beskikbaar in Engels onder die titel Words of Jesus for Men.
Riekert Botha is ’n tentmakerleraar en was voorheen leraar van die Baptiste-gemeente op Vredendal in die Wes-Kaap. Riekert beskik oor die grade BTh (honneurs) van die Global University en ’n MTh van die Northwestern Theological Seminary, waar hy ook sy PhD in berading ontvang het. Riekert is die skrywer van die bekende Pleisters vir die siel-reeks wat hulle oorsprong in RSG-uitsendings gehad het. Hy is getroud met Pippa en hulle het drie kinders.
VERKEERD IS VERKEERD
“Behandel ander mense soos julle self
behandel wil word.”
Dis ’n radikale stelling deur die eeue heen. Ons lewe in
’n wêreld wat dit goeddink om ánder mense te behandel
soos hulle óns behandel (en terselfdertyd van ander men-
se verwag om ons anders te behandel as wat ons hulle
behandel). Jesus wys God se uitspraak hieroor. Verkeerd
is verkeerd. En dit geld nie net as ons aan die ontvangkant
van liefdeloosheid, onregverdigheid en onvolwassenheid
staan nie, maar ook as ons aan die uitdeelkant daarvan
Om op hierdie woorde van Jesus ag te slaan, beteken
ek erken Hom as die Regter van die nasies en verstaan
dat Hy alle ongeregtigheid sal straf – ongeag wie dit
doen. Daar is geen regverdiging vir liefdeloosheid nie
– nooit nie. Om hierdie woorde te aanvaar, is om Jesus
se gesag te erken en die lewe te ontdek.
Volgens Jesus is ons onrein as ons mense in eie munt wil te-
rugbetaal. Reageer eerder uit die ryk skatkis van God en deel
in die fees.
You're reviewing: Jesus Se Woorde Vir Mans (Sagteband Met Flappe)